CELEX: 32017R0226
Language: sl
Date: 2017-02-07 00:00:00
Title: Izvedbena uredba Komisije (EU) 2017/226 z dne 7. februarja 2017 o uvrstitvi določenega blaga v kombinirano nomenklaturo

10.2.2017   
               
               
                  SL
               
               
                  Uradni list Evropske unije
               
               
                  L 35/3
               
            IZVEDBENA UREDBA KOMISIJE (EU) 2017/226
      z dne 7. februarja 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 7. februarja 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Igrače, pakirane v skupni embalaži za prodajo na drobno, ki so sestavljene iz:
                     
                                 —
                              
                              
                                 lokomotive na baterije in vagona, iz plastične mase,
                              
                           
                                 —
                              
                              
                                 lesenih tirov,
                              
                           
                                 —
                              
                              
                                 prometnih znakov, avtomobilov, figuric ljudi, živali, dreves itd.
                              
                           Glej sliko (*1).
                  
                  
                     9503 00 70 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9503 00  in 9503 00 70 .
                     Uvrstitev pod oznako KN 9503 00 30  kot „Električni vlaki, vključno s tiri, signali in drugim priborom zanje“ je izključena, ker „komplet“ vsebuje tudi druge igrače iz lesa in plastike, kot so prometni znaki, avtomobili, figurice ljudi, živali, dreves itd., ki so same po sebi igrače. Te igrače niso neposredno povezane z električnim vlakom in tiri, kot bi bili železniška postaja, železniški prehod ali železniški most, in se zato ne štejejo za pribor za električni vlak (glej tudi pojasnjevalne opombe harmoniziranega sistema k tarifni številki 9503 , (D), (iv)).
                     „Komplet“ igrač je sestavljen iz različnih vrst izdelkov, namenjenih za igranje otrok ali odraslih, pakirani pa so v skupni embalaži za prodajo na drobno (glej tudi pojasnjevalne opombe harmoniziranega sistema k poglavju 95, Splošno, in pojasnjevalne opombe k oznaki KN 9503 00 70 ).
                     Izdelek je zato treba uvrstiti pod oznako KN 9503 00 70 , tj. med „Druge igrače, v kompletih ali predlogah“.
                  
               
            (*1)  Slika je zgolj informativna.